د افغانی سرې میاشتې ټولنې د ارزګان څانګې رضاکارانو ته د ظرفیت (وړتیا) لوړونی په موخه درې ورځنی ورکشاپ پیل سو. دوشنبه د روان ۱۴۴۵ هجری قمری د رجب المرجب د میاشتې ۱۷ مه نیټه،چی د ۱۴۰۲ لمریز کال د سلواغې میاشتې له ۹ نیټې سره برابره ده. د افغانی سرې میاشتې ټولنې د ارزګان څانګې د « درېیو برخو حوادثو، ښوونیز کلوب او صحی لومړنیو مرستو رضاکارانو ته د ظرفیت لوړولو، طبیعی او غیری طبیعی پېښو پر وړاندی چمتو والی او صحی لومړنیو مرستو ترسره کولو په موخه درې ورځنی ورکشاپ» د ارزګان څانګې د رئیس په شتون کی پیل سو. د غونډې پیل د دعوت الارشاد مدیر مولوی زین الله انصاری لخوا د قران عظیم الشان د څو مبارکو ایاتونو په تلاوت ویلو پیل سوه، ورپسې د ارزګان څانګې رئیس مولوی ثناء الحق حقانی د مرکزې سرې میاشتې څخه منننه وکړه، چی دې ولایت کې رضاکارانو ته د وړتیا لوړولو برخه کې روزنه ورکول کېږی او غوښتنه یې وکړه چی دا ډول ورکشاپونو نور هم باید په لاره واچول سی. نوموړی رضاکارانو ته په خطاب کی وویل: درې ورځنیو درسونو ته باید پوره متوجې او کوم څه چی زده کوئ تر نورو یې ورسوئ. د یادونې وړ ده، چی یاد ورکشاپ د افغانی سرې میاشتې ټولنې د ځوانانو رضاکارانو ریاست رضاکار ترینر احمد سایق حازم او احمد شبیر امیری د مرکزې کلوب رضاکار لخوا تدریس کېږی. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!